CELEX: C2006/224/12
Language: fi
Date: 2006-09-16 00:00:00
Title: Asia C-438/04: Yhteisöjen tuomioistuimen tuomio (toinen jaosto) 13.7.2006 (Cour d'appel de Bruxellesin (Belgia) esittämä ennakkoratkaisupyyntö) — Mobistar SA v. Institut belge des services postaux et des télécommunications (IBPT) (Televiestintäala — Yleispalvelu ja käyttäjien oikeudet — Puhelinnumeroiden siirrettävyys — Käyttöönottokustannus matkapuhelinnumeroa siirrettäessä — Direktiivin 2002/22/EY (yleispalveludirektiivi) 30 artiklan 2 kohta — Numeron siirrettävyyteen liittyvän yhteenliittämisen hinnoittelu — Hintojen kustannuslähtöisyys — Kansallisten sääntelyviranomaisten sääntelyvalta — Direktiivin 2002/21/EY (puitedirektiivi) 4 artiklan 1 kohta — Tehokas oikeussuoja — Luottamuksellisten tietojen suoja)

16.9.2006   
            
            
               FI
            
            
               Euroopan unionin virallinen lehti
            
            
               C 224/7
            
         Yhteisöjen tuomioistuimen tuomio (toinen jaosto) 13.7.2006 (Cour d'appel de Bruxellesin (Belgia) esittämä ennakkoratkaisupyyntö) — Mobistar SA v. Institut belge des services postaux et des télécommunications (IBPT)
   (Asia C-438/04) (1)
   
   (Televiestintäala - Yleispalvelu ja käyttäjien oikeudet - Puhelinnumeroiden siirrettävyys - Käyttöönottokustannus matkapuhelinnumeroa siirrettäessä - Direktiivin 2002/22/EY (yleispalveludirektiivi) 30 artiklan 2 kohta - Numeron siirrettävyyteen liittyvän yhteenliittämisen hinnoittelu - Hintojen kustannuslähtöisyys - Kansallisten sääntelyviranomaisten sääntelyvalta - Direktiivin 2002/21/EY (puitedirektiivi) 4 artiklan 1 kohta - Tehokas oikeussuoja - Luottamuksellisten tietojen suoja)
   (2006/C 224/12)
   Oikeudenkäyntikieli: ranska
   Ennakkoratkaisua pyytänyt tuomioistuin
   Cour d'appel de Bruxelles
   Pääasian asianosaiset
   
      Kantaja: Mobistar SA
   
      Vastaaja: Institut belge des services postaux et des télécommunications (IBPT)
   
      Muut osapuolet: Belgacom Mobile SA, Base SA
   Oikeudenkäynnin kohde
   Ennakkoratkaisupyyntö — Cour d'appel de Bruxelles — Yleispalvelusta ja käyttäjien oikeuksista sähköisten viestintäverkkojen ja -palvelujen alalla 7 päivänä maaliskuuta 2002 annetun Euroopan parlamentin ja neuvoston direktiivin 2002/22/EY (yleispalveludirektiivi) (EYVL L 108, s. 51) 30 artiklan tulkinta — Puhelinnumeron siirrettävyys — Numeron siirrettävyyteen liittyvän yhteenliittämisen hinnoittelu kustannusten perusteella ja kustannusten jakaminen operaattoreiden välillä — Sähköisten viestintäverkkojen ja -palvelujen yhteisestä sääntelyjärjestelmästä 7 päivänä maaliskuuta 2002 annetun Euroopan parlamentin ja neuvoston direktiivin 2002/21/EY (puitedirektiivi) (EYVL L 108, s. 33) 4 artiklan tulkinta — Oikeus hakea muutosta kansallisen sääntelyviranomaisen päätökseen — Luottamuksellisten tietojen sisällyttäminen tietoihin, jotka on oltava sen elimen käytettävissä, jonka käsiteltäväksi valitus on saatettu
   Tuomiolauselma
   
               1)
            
            
               Yleispalvelusta ja käyttäjien oikeuksista sähköisten viestintäverkkojen ja palvelujen alalla 7 päivänä maaliskuuta 2002 annetun Euroopan parlamentin ja neuvoston direktiivin 2002/22/EY (yleispalveludirektiivi) 30 artiklan 2 kohdassa tarkoitettu numeron siirrettävyyteen liittyvän yhteenliittämisen hinnoittelu kattaa siirrettyjen numeroiden tietoliikennekustannukset ja matkapuhelinoperaattoreille numeroiden siirtopyyntöjen täytäntöönpanon yhteydessä aiheutuvat kustannukset.
            
         
               2)
            
            
               Direktiivin 2002/22 30 artiklan 2 kohta ei estä antamasta kansallista toimea, jolla määritetään tietty kustannusten laskutapa ja jossa vahvistetaan etukäteen teoreettisen kustannusmallin avulla ne enimmäishinnat, jotka aikaisempi operaattori voi vaatia uudelta operaattorilta käyttöönottokustannuksina, jos nämä hinnat vahvistetaan kustannusten perusteella siten, että tilaajia ei estetä käyttämästä siirtomahdollisuutta.
            
         
               3)
            
            
               Sähköisten viestintäverkkojen ja palvelujen yhteisestä sääntelyjärjestelmästä 7 päivänä maaliskuuta 2002 annetun Euroopan parlamentin ja neuvoston direktiivin 2002/21/EY (puitedirektiivi) 4 artiklaa on tulkittava siten, että muutoksenhakuelimellä, jonka tehtävänä on tutkia kansallisen sääntelyviranomaisen päätöksestä tehty muutoksenhakupyyntö, on oltava käytettävissään kaikki tiedot, jotka ovat tarpeen, jotta se voi päättää muutoksenhaun perusteltavuudesta, mukaan lukien ne luottamukselliset tiedot, jotka kyseiset viranomaiset ovat ottaneet huomioon muutoksenhaun kohteena olevaa päätöstä tehdessään. Tämän elimen tehtävänä on kuitenkin taata kyseisten tietojen luottamuksellinen käsittely samalla kun se noudattaa tehokasta oikeussuojaa koskevia vaatimuksia ja varmistaa riidan osapuolten puolustautumisoikeuden kunnioittamisen.
            
         
      (1)  EUVL C 6, 8.1.2005.